Up-62/95
Datum: 1995-06-20T00:00:00.000+02:00
ecli: ECLI:SI:USRS:1995:Up.62.95
vrsta: drugi akti
zadeva: ustavna pritožba
objavljeno: OdlUS IV, 163 | 20.06.1995
dokument: US17487
akt: Ustavna pritožba zoper sklep Višjega sodišča v Kopru, opr. št. Cp 965/94 z dne 7/12-1994 v zvezi s sklepom Temeljnega sodišča v Kopru, Enote v Piranu, opr. št. Dn 1027/94 z dne 18/8-1994
resitev: zavrženje
izrek: Ustavna pritožba zoper sklep Višjega sodišča v Kopru, v zvezi s sklepom Temeljnega sodišča v Kopru, Enote v Piranu, se zavrže.
stavek: Rok za vložitev ustavne pritožbe je 60 dni od dneva vročitve akta, zoper kater je ustavna pritožba mogoča. Na tek tega roka pobuda državnemu tožilcu v smislu 401. čl. Zakona o pravdnem postopku ne more vplivati. Če je bil rok za vložitev ustavne pritožbe očitno zamujen, ustavno sodišče pritožbo zavrže.
odlocitev: sklep
geslo: Rok za vložitev ustavne pritožbe.
podlaga: Zakon o pravdnem postopku, 401. čl.
Zakon o ustvnem sodišču, 52., 1. al. 1. odst. 55. čl.
datum_vloge: 1995-05-02T22:00:00.000Z
datum_odlocitve: 1995-06-19T22:00:00.000Z

# Up-62/95

# 20/6-1995

## S K L E P

Ustavno sodišče je v postopku za preizkus ustavne pritožbe, na seji dne 20/6-1995

s k l e n i l o :

Ustavna pritožba zoper sklep Višjega sodišča v Kopru, opr. št. Cp 965/94 z dne 7/12-1994 v zvezi s sklepom Temeljnega sodišča v Kopru, Enote v Piranu, opr. št. Dn 1027/94 z dne 18/8-1994, se zavrže.

### O b r a z l o ž i t e v

Pritožnika izpodbijata pravnomočni sklep pritožbenega sodišča, ki ga je le-to izdalo 7/12-1994. Iz podatkov v prilogah k ustavni pritožbi zanesljivo izhaja, da je bil sklep pritožnikoma vročen pred 28/2-1995. Prav na ta dan so namreč pooblaščenci pritožnikov prejeli negativen odgovor Vrhovnega državnega tožilca na pobudo za vložitev zahteve za varstvo zakonitosti; ta pobuda ima datum 6/1-1995.

Rok za vložitev ustavne pritožbe je po 52. členu Zakona o Ustavnem sodišču (Uradni list RS, št. 15/94) 60 dni od dneva vročitve akta, zoper katerega je ustavna pritožba mogoča. Na tek tega roka pobuda Državnemu tožilcu v smislu 401. člena Zakona o pravdnem postopku ne more vplivati. Rok iz 52. člena ZUstS je bil ob vložitvi ustavne pritožbe 28/4-1995 očitno zamujen. Zato je bilo pritožbo treba zavreči.

Ustavno sodišče je sprejelo ta sklep na podlagi prve alinee prvega odstavka 55. člena ZUstS v senatu v sestavi: mag. Janez Snoj kot predsednik in člana Franc Testen in dr. Lojze Ude. Sklep je sprejelo soglasno.

#### S o d n i k

mag. Janez Snoj